sá jāto gárbho asi ródasyorítīte vai dyā́vāpr̥thivī ródasī táyoreṣá jāto garbhó 'gne cā́rurvíbhr̥ta óṣadhīṣvíti sárvāsu hyèṣa cā́rurvíbhr̥ta óṣadhiṣu citraḥ śíśuḥ pári támāṃsyaktūníti citro vā́ eṣa śíśuḥ páreṇa támāṃsyaktūnátirocate prá mātŕ̥bhyo ádhi kánikradadgā ityóṣadhayo vā́ etásya mātárastā́bhya eṣa kánikradatpraíti tadáśve vīryáṃ dadhāti